ເວັບໄຊທ໌ຂອງເກົາຫຼີໃຕ້ ຖືກໂຈມຕີຮອບໃໝ່
ເກືອບ 30 ເວັບໄຊທ໌ ຂອງລັດຖະບານ ແລະທະນາຄານເກົາຫຼີໃຕ້ ຖືກໂຈມຕີຮອບໃໝ່ ໃນມື້ນີ້
ເຈົ້າໜ້າທີ່ຮັບຜິດຊອບກ່ຽວກັບການສື່ສານຂອງເກົາຫຼີໃຕ້ ກ່າວວ່າ ການໂຈມຕີທາງອິນເຕີແນັດທີ່ບໍ່ຮູ້ວ່າມາຈາກໃສ ໄດ້ແນເປົ້າໝາຍໃສ່ເວັບໄຊທ໌ກະຊວງທີ່ສຳຄັນຕ່າງໆຂອງ ລັດຖະບານແລະສະຖາບັນການເງິນເປັນມື້ທີ 2 ລຽນຕິດ ໃນວັນ ເສົາມື້ນີ້ ຄະນະກຳມາທິການຮັບຜິດຊອບການສື່ສານຂອງເກົາຫຼີໃຕ້ ກ່າວວ່າມີ 29 ເວັບໄຊທ໌ຂອງລັດຖະບານແລະທະນາຄານ ຕ່າງໆໄດ້ຖືກໂຈມຕີ ດ້ວຍການປະຕິເສດບໍ່ໃຫ້ບໍລິການ ແຕ່ແນວໃດກໍຕາມອົງການສື່ສານຂອງເກົາຫຼີໃຕ້ກ່າວວ່າ ການໂຈມຕີເຫຼົ່ານີ້ແມ່ນອ່ອນແອແລະບໍ່ໄດ້ສັງເກດເຫັນວ່າ ມີຄວາມເສຍຫາຍຢ່າງແທ້ຈິງເກີດຂຶ້ນແຕ່ຢ່າງໃດ ໃນມື້ວານນີ້ ເກົາຫຼີໃຕ້ໄດ້ອອກຄຳເຕືອນກ່ຽວກັບຄວາມ ປອດໄພທາງອິນເຕີແນັດ ເວລາເວັບໄຊທ໌ຕ່າງໆ ຖືກໂຈມ ຕີເປັນເທື່ອທຳອກິດ ແລະເວລານີ້ການເຕືອນດັ່ງກ່າວ ຍັງມີຜົນບັງຄັບຢູ່ຍ້ອນມີການຄາດ ການກັນວ່າຈະມີການໂຈມຕີຕື່ມອີກ